Държавен вестник, бр. 61, 2015 г., стр. 35

БРОЙ  61	
Д Ъ Р Ж А В Е Н  В Е С Т Н И К 	
СТР.  35  
17. нарушаване на забраните по чл. 41;
18. неявяване на работа;
19. демонстративно неподчинение или под­
буждане към такова, отправяне на заплаха 
или насилствени действия спрямо началник 
или подчинен;
20. поведение, несъвместимо с правилата 
на обществения морал, и извършване на 
действия, уронващи престижа на службата.
Чл. 90. На офицерите и сержантите от 
Националната служба за охрана се налагат 
следните дисциплинарни наказания:
1. мъмрене;
2. строго мъмрене;
3. предупреждение за понижаване в звание;
4. понижаване в звание с една степен за 
срок от 6 месеца до една година;
5. предупреждение за уволнение;
6. уволнение.
Чл. 91. При определяне на вида и размера на 
дисциплинарните наказания се вземат предвид 
тежестта на нарушението и настъпилите от 
него последици, обстоятелствата, при които 
е извършено, вината, характеристиката и ця­
лостното поведение на офицера или сержанта 
по време на службата.
Чл. 92. (1) Наказанието за извършено 
дисциплинарно нарушение се налага с моти­
вирана заповед на началника на Национал­
ната служба за охрана или на оправомощено 
от него длъжностно лице, с която офицерът 
или сержантът се запознава срещу подпис, 
като се отбелязва датата на връчване. При 
невъзможност заповедта да бъде връчена на 
служителя тя се изпраща на постоянния му 
адрес с препоръчано писмо с обратна разписка.
(2) По време на отпуск за временна не­
трудоспособност офицерите и сержантите от 
Националната служба за охрана не могат да 
бъдат освобождавани освен по взаимно съгла­
сие на страните, при навършване на пределна 
възраст или при налагане на дисциплинарно 
наказание „уволнение“.
(3) Заповедите за налагане на дисципли­
нарни наказания по чл. 90, т. 1 – 5 могат да 
се обжалват пред началника на Националната 
служба за охрана, а в случаите, когато са из­
дадени от него или се налага дисциплинарно 
наказание „уволнение“, могат да се обжалват 
по реда на Административнопроцесуалния 
кодекс.
Чл. 93. (1) Преди налагане на дисципли­
нарното наказание се изслушва офицерът 
или сержантът или се приемат писмените 
му обяснения, освен когато по зависещи от 
служителя причини той не може да бъде 
изслушан или да даде писмени обяснения.
(2) Дисциплинарните нарушения се устано­
вяват от служители, определени със заповед на 
началника на Националната служба за охрана.
(3) За доказване на дисциплинарното нару­
шение могат да се използват всички допустими 
от закона начини и средства.
(4) Изслушването на проверявания служи­
тел се отразява в протокол, който се подписва 
от него и от проверяващия. Отказът на про­
верявания служител да подпише протокола 
се удостоверява с подписите, трите имена и 
длъжностите на двама други служители на 
Националната служба за охрана.
(5) Когато проверяваният служител е дал 
писмени обяснения, изслушването му не е 
задължително.
(6) След приключване на проверката про­
веряващият докладва писмено на началника, 
който следва да наложи наказанието, като 
прилага всички събрани материали. 
(7) Началникът, който следва да наложи 
наказанието, може да изиска допълнително 
писмени обяснения или да изслуша наруши­
теля на служебната дисциплина.
Чл. 94. (1) Дисциплинарното наказание 
„уволнение“ се налага в следните случаи:
1. осъждане за умишлено престъпление 
от общ характер или лишаване от право да 
заема държавна длъжност или да упражнява 
професията или дейността;
2. нарушаване на ограниченията и несъв­
местимостите по глава седма; 
3. неподаване на декларация по реда на 
Закона за предотвратяване и установяване на 
конфликт на интереси; 
4. системни нарушения на правилата за 
защита на класифицираната информация, 
довели до нерегламентиран достъп по смисъ­
ла на Закона за защита на класифицираната 
информация; 
5. неявяване на работа без уважителни 
причини в два последователни работни дни;
6. злоупотреба със служебното положение;
7. явяване на офицера и сержанта в със­
тояние, което не му позволява да изпълнява 
служебните си задължения, причинено от 
употреба на алкохол или от злоупотреба с 
наркотични вещества.
(2) В случаите на временно отстраняване 
от длъжност по реда на Наказателно-процесу­
алния кодекс, когато офицерът или сержантът 
е осъден за извършено умишлено престъ­
пление от общ характер, дисциплинарното 
наказание „уволнение“ се налага от датата 
на отстраняването.
Чл. 95. (1) Дисциплинарните наказания, 
с изключение на уволнението, се заличават 
след изтичането на:
1. шест месеца от налагане на наказанията 
„мъмрене“ и „строго мъмрене“;
2. девет месеца от налагане на наказанието 
„предупреждение за понижаване в звание“;
3. една година от налагане на наказани­
ята „понижаване в звание с една степен“ и 
„предупреждение за уволнение“.
(2) Заличаването се извършва служебно 
чрез съответно отбелязване в служебното 
дело на наказания.